เครือเจริญโภคภัณฑ์ให้ทนายฟ้องสื่อ อ้างเผยแพร่ข้อมูลเท็จ ปมเสนอข่าวซีพียึดที่รัฐ 4000 ไร่
เครือเจริญโภคภัณฑ์มอบอำนาจให้ ทนายความ ดำเนินคดีอาญาและคดีแพ่งตามกฎหมายกับสื่อ ปมเสนอข่าวซีพียึดที่รัฐ 4000 ไร่ อ้างเผยแพร่ข้อมูลอันเป็นเท็จทำให้เสื่อมเสียชื่อเสียง20 ก.ย.2561นพปฎล เดชอุดม ประธานคณะผู้บริหาร ด้านความยั่งยืนองค์กร เครือเจริญโภคภัณฑ์ ออกแถลงการณ์ เครือเจริญโภคภัณฑ์ ระบุเตรียมมอบหมายทนายความดำเนินคดีสื่อบางสำนักกรณีเผยแพร่ข้อมูลอันเป็นเท็จทำให้เสื่อมเสียชื่อเสียง กรณีเสนอข่าวซีพียึดที่รัฐ 4000 ไร่แถลงการณ์ ระบุว่า เครือเจริญโภคภัณฑ์ เป็นองค์กรเอกชน ที่ดำเนินธุรกิจโดยสุจริต และ คำนึงถึงประโยชน์ต่อประเทศชาติเป็นสำคัญ ทั้งยังให้ความเคารพต่อสิทธิเสรีภาพในการนำเสนอข่าวสารของสื่อมวลชนที่มีจรรยาบรรณ และตั้งอยู่บนพื้นฐานข้อมูลที่เป็นจริงเสมอมา แต่ในช่วงที่ผ่านมามีสื่อบางสำนักได้นำเสนอข่าวเกี่ยวกับเครือเจริญโภคภัณฑ์ด้วยข้อมูลที่เป็นเท็จหลายครั้ง ตัวอย่างเช่น ซีพียึดที่รัฐ 4000 ไร่ ซึ่งส่งผลเสียหายต่อองค์กร เป็นเหตุให้เครือเจริญโภคภัณฑ์ เสื่อมเสียชื่อเสียง ถูกดูหมิ่น หรือ ถูกเกลียดชัง จากสังคมและประชาชนทั่วไปด้วยเหตุนี้ เครือเจริญโภคภัณฑ์ ได้มอบอำนาจให้ บัญชา ปรมีศณาภรณ์ ทนายความ เพื่อดำเนินคดีอาญาและคดีแพ่งตามกฎหมาย เพื่อปกป้องศักดิ์ศรีขององค์กร และ รักษาไว้ซึ่งความถูกต้องและเป็นธรรมให้เกิดขึ้นในสังคมไทยสำหรับข่าวซีพียึดที่รัฐ 4000 ไร่ นั้น ปรากฎในรายงานข่าวของเว็บไซต์ เมื่อวันที่ 16 ก.ย.ที่ผ่านมา โดยระบุตอนหนึ่งว่า ผืนที่นาราคาถูกใน 3 จังหวัดระเบียงเศรษฐกิจภาคตะวันออก กลายเป็นเป้าหมายของยักษ์ใหญ่เครือเจริญโภคภัณฑ์ (ซีพี)ไล่กว้านซื้อมาสร้างเมืองใหม่ รองรับรถไฟความเร็วสูง ล่าสุดที่ดินราชพัสดุบางน้ำเปรี้ยวที่ให้ชาวบ้านเช่าทำนา 4000 ไร่ช่วงรอยต่อกรุงเทพฯ-มีนบุรี-หนองจอก
เครือเจริญโภคภัณฑ์ มอบอำนาจให้ ทนายความ ดำเนินคดีอาญาและคดีแพ่งตามกฎหมายกับสื่อ ปมเสนอข่าว ซีพียึดที่รัฐ 4000 ไร่
เครือเจริญโภคภัณฑ์,เผยแพร่ข้อมูลอันเป็นเท็จ,CP,สื่อมวลชน